2021 na Slovensku

Tento článok obsahuje výpis významných udalostí v roku 2021 na Slovensku.

Udalosti

Január 
 1. január – od 5:00 platí sprísnený zákaz vychádzania z dôvodu rekordného počtu nakazených osôb (6 315) na ochorenie COVID-19 za posledný deň od začiatku pandémie v roku 2020. Opatrenia sú platné do 24. januára 2021. Zákaz schválila  vláda 31. decembra 2020
 12. január – Marian Kočner a Pavol Rusko boli potvrdzujúcim rozsudkom Najvyššieho súdu právoplatne odsúdení na 19 rokov odňatia slobody za falšovanie zmeniek TV Markíza

Február 
 5. február – počet úmrtí na COVID-19 na Slovensku prekročil 5 000
 8. február – do platnosti vstúpil nový COVID automat
 11. február – počet zaočkovaných ľudí vakcínou proti ochoreniu COVID-19 presiahol 50 000
 15. február – začiatok sčítania obyvateľov, domov a bytov 2021

Marec 
 1. marec – po príchode ruskej vakcíny Sputnik V na Slovensko sa vyostrila politická situácia na Slovensku. Predseda vlády Igor Matovič bol kritizovaný viacerými koaličnými politikmi za spôsob, akým riadi krajinu. Kúpu neautorizovaných vakcín pred tým odmietla časť vládnych politikov a samotná kúpa a rokovania o nej sa uskutočnili v utajení. Premiérovi tiež vytkli, že ruské vakcíny osobne privítal na letisku v Košiciach. Strany SaS a ZA ĽUDÍ ohlásili zámer rekonštrukcie vlády, iniciatívu podporila aj strana SME RODINA. Kritiku premiéra kritici rozšírili aj na jeho ďalšie spôsoby riadenia krajiny počas pandemickej situácie. Vyvolanú krízu sprevádzala aj diplomatická aféra s Ukrajinou, ktorú premiér 3. marca vyvolal odpoveďou redaktorovi v rádiu, že Rusku výmenou za vakcíny prisľúbil Zakarpatskú Ukrajinu. Za výrok sa neskôr ospravedlnil (4. marec).
 6. marec – rok od prvého potvrdeného prípadu na ochorenie COVID-19 na Slovensku
 7. marec – redukcia vlakových spojov kvôli ochoreniu COVID-19
 8. marec – povinnosť nosiť respirátor FFP2 v priestoroch obchodných prevádzok a v prostriedkoch verejnej dopravy
 11. marec – NAKA zadržala riaditeľa Slovenskej informačnej služby Vladimíra Pčolinského. Dôvodom zadržania je podozrenie z korupcie.
 12. marec – prezidentka Zuzana Čaputová prijala demisiu ministra zdravotníctva Mareka Krajčího a za jeho nástupcu dočasne vymenovala Eduarda Hegera.
 15. marec – povinnosť nosiť respirátor FFP2 v priestoroch všetkých interiérov
 17. marec – minister práce, sociálnych vecí a rodiny Milan Krajniak z vlády Igora Matoviča podal demisiu. Funkciou bol poverený Andrej Doležal.
 19. marec – počet zaočkovaných ľudí vakcínou proti ochoreniu COVID-19 presiahol 500 000
 21. marec – slovenská lyžiarka Petra Vlhová vyhrala Svetový pohár v alpskom lyžovaní 2020/2021.
 22. marec – nosná raketa Sojuz-2.1a vyniesla z kozmodrómu Bajkonur v Kazachstane na obežnú dráhu 38 satelitov vrátane druhej slovenskej družice GRBAlpha.
 23. marec – minister hospodárstva Richard Sulík a ministerka spravodlivosti Mária Kolíková z vlády Igora Matoviča podali demisiu. Ich funkciami boli poverení Andrej Doležal a Veronika Remišová.
 23. marec – prezidentka Zuzana Čaputová vyzvala premiéra Igora Matoviča na demisiu
 25. marec – Prezidentka prijala demisiu ministra zahraničných vecí Ivana Korčoka a ministra školstva Branislava Gröhlinga. Ich funkciami boli poverení minister obrany Jaroslav Naď a minister financií Eduard Heger.
 28. marec – došlo k ďalšej redukcii vlakových spojov ZSSK kvôli pandémii
 30. marec – premiér SR Igor Matovič podal po koaličnej kríze demisiu. Vo funkcii ho nahradí doterajší minister financií Eduard Heger.
 31. marec – koniec sčítania obyvateľov, domov a bytov 2021

Apríl 
 1. apríl – prezidentka SR Zuzana Čaputová vymenovala novú vládu Eduarda Hegera.
 1. apríl – vzniklo Spoločné operačné veliteľstvo Ozbrojených síl Slovenskej republiky, štvrté z veliteľstiev Ozbrojených síl SR.
 9. apríl – prezidentka Zuzana Čaputová vymenovala Milana Krajniaka za ministra práce, sociálnych vecí a rodiny.
 10. apríl – spustená očkovacia fáza 7. Do Čakárne sa môžu prihlasovať osoby od 45 rokov
 12. apríl – plošné otváranie materských škôl a prvého stupňa základných škôl
 13. apríl – spustená očkovacia fáza 8. Do Čakárne sa môžu prihlasovať osoby od 40 rokov
 19. apríl – celoslovenský COVID automat sa prepína do bordovej farby a platí celonárodný III. stupeň varovania. Zároveň sa uvoľňujú opatrenia, týkajúce sa nosenia rúšok v exteriéri, niektorých prevádzok, služieb a hromadných podujatí
 24. apríl – počet zaočkovaných ľudí vakcínou proti ochoreniu COVID-19 presiahol 1 000 000
 26. apríl – otváranie reštaurácií a fitnescentier za stanovených hygienických podmienok
 28. apríl – vláda schválila nový kultúrny semafor
 29. apríl – registrácia do Čakárne je možná aj pre osoby s vekom od 16 rokov

Máj 
 3. máj – mení sa zákaz vychádzania a uplatňuje sa regionálny princíp
 5. máj – Juraj Šeliga odstúpil z funkcie podpredsedu NR SR a poslankyňa Jana Žitňanská skončila ako šéfka parlamentného výboru pre sociálne veci. Funkcií sa vzdali po medializovaných informáciách, že boli v čase zákazu vychádzania v kaviarni, pričom platili pandemické opatrenia.
 9. máj – rušia sa vyhradené nákupné hodiny pre seniorov, ŤZP a ich sprievodcov
 10. máj – úprava viacerých podmienok konania hromadných podujatí a otvorených prevádzok
 10. máj – ministerka spravodlivosti Mária Kolíková nebola odvolaná zo svojho postu vo vláde Eduarda Hegera.
 15. máj – ruší sa núdzový stav a zákaz vychádzania
 27. máj – bol prerazený Tunel Bikoš, súčasť severného obchvatu Prešova rýchlostnou cestou R4
 31. máj – vstupuje do platnosti Cestovateľský semafor, ktorý upravuje vstup osôb na územie SR a následnú karanténu

Jún 
 1. jún – spustila sa možnosť registrácie na očkovanie vakcínou Sputnik V
 1. jún – bývalá moderátorka Televízie Markíza Ľubica Janíková nastúpila do funkcie hovorkyne Úradu vlády Slovenskej republiky (vlády Eduarda Hegera)
 8. jún – prezidentka Zuzana Čaputová prijala demisiu Jána Mičovského a za ministra pôdohospodárstva a rozvoja vidieka menovala Samuela Vlčana
 14. jún – na Slovensku bol zaznamenaný prvý známy prípad usmrtenia človeka medveďom v novodobej histórii.
 16. jún – minister vnútra Roman Mikulec nebol odvolaný zo svojho postu vo vláde Eduarda Hegera.
 21. jún – poslanec NR SR za OĽANO Ján Herák sa vzdal poslaneckého mandátu. Dôvodom sú obvinenia zo sexuálneho zneužívania mladistvých.
 23. jún – prvý potvrdený prípad delta variantu koronavírusu
 30. jún – minister financií Igor Matovič nebol odvolaný zo svojho postu vo vláde Eduarda Hegera.

Júl 
 7. júl – Ústavný súd rozhodol, že referendum o predčasných voľbách by nebolo v súlade s Ústavou. Rozhodnutie sa týka aj možných petícií v budúcnosti. Ústavný súd však naznačil, že po zmene Ústavy by sa referendá o predčasných voľbnách konať mohli.

August 
 1. august – na Slovensku začal pôsobiť Najvyšší správny súd
 5. august – obcou Petkovce sa prehnalo tornádo
 8. august – záverečný ceremoniál v Tokiu oficiálne ukončil Letné olympijské hry 2020. Slovenská výprava získala 1 zlatú, 2 strieborné a 1 bronzovú medailu.
 24. august – ministerka kultúry Natália Milanová na požiadanie predsedníčky strany Veroniky Remišovej odvolala svoju štátnu tajomníčku Zuzanu Kumanovú a nahradila ju Vierou Leščákovou.

September 
 8. september – Slovenská vláda sa oficiálne ospravedlnila za Židovský kódex z roku 1941. Vyhlásenie okrem iného uviedlo: „Vláda Slovenskej republiky dnes cíti mravnú povinnosť verejne prejaviť žiaľ nad zločinmi, ktorých sa dopustila vtedajšia štátna moc, osobitne nad tým, že 9. septembra 1941 prijala hanebné nariadenie obmedzujúce základné ľudské práva a slobody občanov židovského pôvodu.“
 12. september – 15. september – Návšteva pápeža Františka na Slovensku
 15. september – dočasným prezidentom Policajného zboru sa stal plk. Štefan Hamran, jeho predchoca Peter Kovařík podal demisiu
 16. september – dočasným prezidentom Policajného zboru sa stal plk. Štefan Hamran.
 24. september – minister vnútra Roman Mikulec ustál hlasovanie o svojom odvolaní
 26. september – boli otvorené úseky D4 a R7 z vonkajšieho obchvatu Bratislavy, vrátane Lužného mosta cez Dunaj.
 30. september – v Bratislave bolo otvorené multifunkčné centrum Nivy s autobusovou stanicou, nákupným centrom a zelenou strechou.

Október 
 23. október – v 25 obciach sa konali doplňujúce obecné voľby

November 
 25. november – pre krízový stav v nemocniciach v dôsledku pandémie covidu vstúpil na Slovensku do platnosti lockdown, obmedzujúci slobodu pohybu.

December 

 14. december – Plénum NR SR schválilo štátny rozpočet na rok 2022. 

 20. december – spustenie televízneho okruhu (programu) - Šport

Úmrtia 
 3. január – Tatiana Štefanovičová, slovenská archeologička, historička a pedagogička (* 1934)
 5. január – Ladislav Belás, slovenský kňaz, historik a bibliotekár (* 1930)
 8. január – Peter Horváth, slovenský muzeológ, historik a organizátor spoločenského a kultúrneho života (* 1943)
 9. január – Igor Rusnák, slovenský spisovateľ, dramaturg a publicista (* 1936)
 15. január – Jozef Mudrík, slovenský ekonóm a bankár, v rokoch 1995 – 2001 viceguvernér NBS (* 1934)
 18. január – Ivan Horváth, slovenský hudobný skladateľ, dirigent, redaktor a dramaturg (* 1935)
 19. január – Augustín Bačinský, slovenský kňaz, arcibiskup Starokatolíckej cirkvi (* 1949)
 21. január – Dalma Špitzerová, slovenská divadelná herečka, preživšia holokaustu a členka protinacistického odboja (* 1925)
 24. január – Jozef Klimko, slovenský právnik a pedagóg (* 1942)
 25. január – Ján Pauliny, slovenský arabista (* 1939)
 26. január – Štefan Šimák, slovenský novinár, vydavateľ a publicista (* 1948)
 26. január – Jozef Vengloš, slovenský futbalista a tréner (* 1936)
 29. január – Július Rybák, slovenský rusista, prekladateľ, vydavateľ a vysokoškolský profesor (* 1933)
 31. január – Andrej Hryc, slovenský herec, podnikateľ a politik (* 1949)
 31. január – Juraj Šebo, slovenský spisovateľ, ktorý sa venoval histórii Bratislavy (* 1943)
 1. február – Robo Kazík, slovenský spevák (* 1947)
 10. február – Jozef Chren, slovenský kresťanskodemokratický politik (* 1931)
 14. február – Viktor Krupa, slovenský jazykovedec, ktorý pracoval v oblasti všeobecnej a orientálnej jazykovedy, typológie, folkloristiky, japonistiky (* 1936)
 14. február – Peter Martinček, slovenský hudobný skladateľ (* 1962)
 20. február – Milan Hutta, slovenský analytický chemik, od roku 1997 vedúcim katedry analytickej chémie Prírodovedeckej fakulty Univerzity Komenského v Bratislave a predsedom vedeckej a organizačnej rady 24. medzinárodného sympózia separačných metód (24th International Symposium on Separation Sciences - ISSS 2018 - 2021) (* 1955)
 20. február – Marta Králiková-Labajová, pracovníčka slovenskej televízie a šéfredaktorka detskej redakcie (* 1936)
 20. február – Ľubomír Petrák, slovenský politik, poslanec NR SR a starosta Hurbanovej Vsi (* 1961)
 24. február – Daniel Škoviera, slovenský klasický filológ, vysokoškolský učiteľ a prekladateľ starokresťanskej a humanistickej literatúry (* 1946)
 27. február – Vladimír Sadílek, slovenský herec a divadelný režisér (* 1945)
 3. marec – Vojtech Boháč, slovenský vysokoškolský profesor a gréckokatolícky kňaz, dekan Gréckokatolícka teologická fakulta Prešovskej univerzity (* 1950)
 5. marec – Anton Urban, slovenský futbalista, reprezentant Česko-Slovenska a tréner (* 1934)
 10. marec – Jozef Stražan, slovenský herec (* 1943)
 13. marec – Štefan Schneider, slovenský priemyselný dizajnér a vysokoškolský profesor (* 1948)
 16. marec – Ivan Kluvánek, slovenský horolezec (* 1927)
 16. marec – Štefan Mandžár, slovenský herec a dabingový režisér (* 1952)
 17. marec – Eugen Magda, slovenský športový novinár, publicista a spisovateľ (* 1939)
 20. marec – Milan Kopačka, slovenský operný spevák (tenor) (* 1932)
 22. marec – Peter Viktor Ličko, slovenský hudobný skladateľ a pedagóg (* 1946)
 23. marec – Hana Hegerová, česko-slovenská speváčka, šansonierka a herečka (* 1931)
 23. marec – Otto Krajňák, slovenský zjazdový lyžiar, reprezentant ČSR (* 1925)
 25. marec – Richard Marsina, slovenský historik, archivár, špičkový znalec slovenského a uhorského stredoveku, najmä listinného materiáluDvořák, Pavel: Stopy dávnej minulosti 3, 2004 - str (* 1923)
 26. marec – Jozef Bobalik, slovenský politický väzeň sovietskeho režimu (* 1928)
 31. marec – Jozef Podprocký, slovenský hudobný skladateľ (* 1944)
 12. apríl – Erzsébet Dolník, poslankyňa Národnej rady Slovenskej republiky a Nitrianskeho samosprávneho kraja (* 1940)
 19. apríl – Emília Došeková, slovenská herečka, recitátorka, speváčka – šansoniérka Herečka a šansoniérka Milka Došeková, autorka televíznych scenárov (* 1937)
 19. apríl – Tomáš Winkler, slovenský literárny historik, kultúrny historik, literárny kritik, redaktor (* 1940)
 21. apríl – Róbert Hutyra, česko-slovenský reprezentant v cyklistike, päťnásobný majster Slovenska a dvojnásobný majster Česko-Slovenska, známy tiež svojím útekom za železnú oponu v teplovzdušnom balóne s celou rodinou (manželkou, deťmi a dokonca s pretekárskym bicyklom) (* 1944)
 9. máj – Viliam Turčány, slovenský básnik, prekladateľ a literárny vedec (* 1928)
 14. máj – Milan Ftáčnik, slovenský vysokoškolský pedagóg a politik (* 1956)
 18. máj – Milan Novák, slovenský hudobný skladateľ (* 1927)
 19. máj – Marta Nitranová, slovenská operná speváčka, soprán (* 1942)
 21. máj – Svetozár Štúr, slovenský hudobný skladateľ a dirigent (* 1951)
 26. máj – Jozef Struhař, slovenský architekt (* 1935)
 26. máj – Julo Viršík, slovenský rozhlasový moderátor (* 1964)
 27. máj – Viliam Hájovský, slovenský komunálny politik a podnikateľ, prvý prezident Únie kúpeľných miest a obcí Slovenska (* 1949)
 2. júl – Juraj Haríň, slovenský hudobný vydavateľ, novinár, redaktor a producent (* 1973)
 15. júl – Jaroslav Paška, slovenský politik, minister školstva (* 1954)
 17. júl – Ľuboš Didík, slovenský spevák, člen skupiny Rolland z Čirča 
 18. júl – Milan Lasica, slovenský herec (* 1940)
 19. júl – Juraj Kubánka, slovenský choreograf a tanečník (* 1928)
 25. júl – Ján Kotuľa, slovenský politik (* 1950)
 26. júl – Július Binder, slovenský manažér a politik (* 1931)
 28. júl – Ivan Saktor, slovenský odborový predák a politik, primátor Banskej Bystrice a prezident Konfederácie odborových zväzov (* 1954)
 29. júl – Dušan Roll, slovenský spisovateľ, ilustrátor a režisér (* 1928)
 14. august – Ján Turan, slovenský spisovateľ detskej literatúry (* 1932)
 25. august – Ľudovít Petránsky, slovenský teoretik a historik výtvarných umení, pedagóg (* 1943)
 26. august – Ivan Koza, slovenský lekár – onkológ a univerzitný profesor (* 1940)
 9. september – Mária Spoločníková, slovenská reštaurátorka, maliarka, publicistka, historička umenia a grafička (* 1926)
 13. september – Dorota Filová, slovenská reštaurátorka, špecializala sa na reštauráciu ikon a polychrómovanej drevorezby (* 1936)
 14. september – Ján Iľanovský, slovenský generál, účastník Slovenského národného povstania (* 1922)
 14. september – Ivan Varga, slovenský chemik a politik, poslanec Národnej rady SR za SMER-SD v rokoch 2002 - 2016 (* 1953)
 21. september – Anton Marec, slovenský prozaik a dramatik, autor literatúry pre deti a mládež (* 1953)
 28. september – Ľuboš Jurík, slovenský spisovateľ, novinár a politológ (* 1947)
 30. september – Lýdia Ragačová, slovenská scenáristka, prozaička a dramaturgička (* 1947)
 3. október – Vojtech Majling, slovenský fotograf, zberateľ ľudovej slovesnosti a priekopník atletickej chôdze na Slovensku (* 1938)
 4. október – Gejza Szabados, slovenský džezový bubeník (* 1949)
 18. október – Edita Gruberová, slovenská sopranistka (* 1946)
 19. október – Hanuš Domanský, slovenský hudobný skladateľ a redaktor (* 1944)
 23. október – Jozef Kyselica, slovenský kňaz, provinciál Spoločnosti Ježišovej na Slovensku, univerzitný pedagóg (* 1949)
 3. november – Boris Sádecký, slovenský hokejista (* 1997)
 5. november – Dušan Pašek ml., slovenský hokejový útočník (* 1985)
 6. november – Jozef Cesnak, slovenský maliar a ilustrátor (* 1936)
 6. november – Pavol Molnár, slovenský futbalista (* 1936)
 8. november – Miroslav Cipár, slovenský maliar, grafik, ilustrátor a sochár (* 1935)
 10. november – Miroslav Žbirka, slovenský spevák a skladateľ (* 1952)
 13. november – Tibor Gáll, slovenský maliar a grafik (* 1930)
 14. november – Eugen Gindl, slovenský novinár, scenárista a aktivista (* 1944)
 16. november – Eva Križanová, jednou zo zakladateľských osobností slovenskej pamiatkovej starostlivosti (* 1932)
 18. november – Zoltán Jurko, slovenský silový trojbojár a tréner silového trojboja (* 1940)
 21. november – Ján Letz, slovenský filozof a profesor (* 1936)
 22. november – Hilda Múdra, slovenská trénerka krasokorčuľovania (* 1926)
 29. november – Miroslav Koóš, slovenský chemik, vysokoškolský pedagóg a vedecko-výskumný funkcionár (* 1952)
 30. november – Lev Bukovský, slovenský matematik (* 1939)
 3. december – Peter Nagy, česko-slovenský a neskôr slovenský vodnoslalomár (* 1964)
 11. december – Jozef Karvaš, slovenský džezový hudobník, trubkár, trombonista, kapelník, aranžér, textár a spevák (* 1945)
 14. december – Ladislav Stromček, slovenský katolícky kňaz,  prvý generálny vikár Žilinskej diecézy (* 1960)
 21. december – Ivan Hopta, slovenský politik, predseda ľavicovej strany ÚSVIT (* 1958)
 22. december – Jozef Darmo, slovenský novinár a pedagóg (* 1932)
 28. december – Róbert Martinko, slovenský a československý politik, po nežnej revolúcii československý minister bez kresla a minister spojov (* 1936)

Referencie 

 
Slovensko